La ignición de flatulencias foi una práutica de chancia, principalmente ente homes nuevos o estudiantes d'universidá mientres décades, pero nun tien sofitos pol so potencial a la de causar daños a les persones. Estos esperimentos asoceden típicamente en viaxes d'acampada y en residencies masculines o femenines, como en cases del árbol, cuartos, o cases de fraternidaes. Cola posibilidá de compartir videos per internet, cientos de grabaciones propies, tantu a manera de documental como de chancia, fueron publicaos en sitios como YouTube. La xente qu'apaez nesos videos con mayoritariamente homes nuevos. Nel so llibru The Curse of the Self: Self-Awareness, Egotism, and the Quality of Human Life, l'autor Mark Richard Leary esplica como una gran parte de la tristura de les persones ye pola so incapacidá d'exercer control sobre los sos pensamientos y el so comportamientu, y que les maniobres estúpides, como les de faer amburar los gases corporales son una forma de crear una impresión y de ser incluyíos nun grupu.